09/05/2013 | Administración LocalMunicipal
Boimorto
Aprobación definitiva da Ordenanza de outorgamento de axudas á creación de emprego estable do ano 2013

ANUNCIO Aprobación definitiva da Ordenanza específica reguladora das bases da convocatoria de axudas municipais á creación de emprego estable anualidade 2013 O expediente de aprobación inicial da ordenanza para outorgamento de axudas á creación de emprego estable do ano 2013, derrogando a ordenanza do ano 2010, en aplicación do artigo 49. c) da Lei 7/1985 de 2 de abril de bases do réxime local foi exposto a información pública e audiencia aos interesados durante o prazo de trinta días hábiles, a contar a partir do seguinte ó da publicación no BOP, non se presentando reclamacións mentres estivo exposto ao público dende o día 15/03/2013 ata o día 20/04/2013, considerándose o acordo de aprobación inicial como definitivo polo que se procede a súa publicación íntegra para a súa entrada en vigor. ORDENANZA ESPECÍFICA REGULADORA DAS BASES DA CONVOCATORIA DE AXUDAS MUNICIPAIS Á CREACIÓN DE EMPREGO ESTABLE ANUALIDADE 2013 1.–OBXECTO, FINALIDADE E PRINCIPIOS DE XESTIÓN. É obxecto da presente ordenanza recoller as bases reguladoras e a convocatoria para o ano 2013 das axudas económicas pola creación de postos de traballo estables no ámbito do Concello de Boimorto. A finalidade deste réxime de axudas é fomentar e promover no Concello de Boimorto a creación de empresas viables, que xeren emprego estable no ámbito local e no medio rural, colaborando así dunha forma activa na loita contra o desemprego. A xestión desta ordenanza realizarase de acordo cos seguintes principios: a) Publicidade, concorrencia, obxectividade, transparencia, igualdade e non discriminación. b) Eficacia no cumprimento dos obxectivos fixados polo Concello de Boimorto. c) Eficiencia na asignación e utilización dos recursos públicos.2.–PERSOAS OU ENTIDADES BENEFICIARIAS. Poderán ser beneficiarias das axudas previstas nesta convocatoria as empresas privadas, calquera que sexa a forma xurídica que adopten, incluídos autónomos ou autónomas e as sociedades civís e as comunidades de bens, aínda que carezan de personalidade xurídica, sempre que cumpran os seguintes requisitos: * Crear postos de traballo estables de carácter indefinido, incluídos os das propias persoas promotoras, entre o 1 de xaneiro e o 30 de novembro do 2013 e que sexan ocupados por persoas desempregadas. Aos efectos deste programa enténdese como data de xeración do posto de traballo aquela na que cause alta no correspondente réxime da Seguridade Social. Entenderase por persoa desempregada aquela que figure inscrita como demandante de emprego no Servizo Público de Emprego e que, pola súa vez, carezan de ocupación segundo o informe de vida laboral da Tesouraría Xeral da Seguridade Social no momento da alta no correspondente réxime da Seguridade Social. * Ter a súa sede social, fiscal e de actividade no Concello de Boimorto. * Estar empadroado/a no termo municipal de Boimorto.3.–TIPOS DE AXUDA. a) Cada posto de traballo estable creado incentivarase cunha axuda de 300 euros. b) No suposto de que sexan proxectos empresariais que cumpran os requisitos para poder ter a consideración de iniciativa de emprego e as súas clases, o apoio do Concello de Boimorto para que o proxecto sexa cualificado pola Consellería de Traballo e Benestar, de acordo coa normativa aplicable, será de 400 euros por cada emprego estable creado. Cando a dedicación sexa a tempo parcial, as contías dos incentivos serán proporcionais ao tempo efectivo de traballo. Cando a dedicación inicial se realice a tempo parcial e se transforme con posterioridade a tempo completo, a empresa poderá solicitar a diferenza entre a contía que se percibiu inicialmente e a que corresponde por dedicación a tempo completo, sempre que a dita modificación se produza entre o 1 de xaneiro e 30 novembro do 2013.4.–FORMA E PRAZO DE XUSTIFICACIÓN DA AXUDA.1.–As solicitudes das axudas reguladas na presente convocatoria, cubertas no modelo normalizado habilitado para tal fin (Anexo I), presentaranse no rexistro xeral do Concello de Boimorto ou por calquera das formas previstas no artigo 38.4 da Lei 30/1992, do 26 de novembro, modificada pola Lei 4/1999, do 13 de xaneiro, de réxime xurídico das administracións públicas e do procedemento administrativo común, e deberán ir acompañadas do orixinal ou fotocopia compulsada ou cotexada da documentación que se relaciona: a) Se quen solicita é persoa física DNI e acreditación do número de identificación fiscal, e se é persoa xurídica DNI e poder suficiente da persoa respresentante que actúa en nome da entidade e NIF da empresa. b) De tratarse de persoa xurídica, escritura de constitución e inscrición no Rexistro Mercantil ou no Rexistro de Cooperativas. c) Alta no imposto de actividades económicas ou no censo de obrigados tributarios do Ministerio de Facenda e Administracións Públicas. d) No caso de que se solicite axuda por incorporación indefinida de traballadores: DNI, contrato de traballo e alta na Seguridade Social. e) Certificado bancario de existencia de conta. f) Certificado de empadroamento no Concello de Boimorto. g) Documentación acreditativa da obtención de cualificación de iniciativa de emprego pola Consellería de Traballo e Benestar e de se encontraren ao día das súas obrigas tributarias (estatais e autonómicas), coa Seguridade Social e Concello.2.–Se a solicitude non está debidamente cuberta ou non se achega a documentación exixida, requirirase a persoa ou entidade interesada para que no prazo máximo e improrrogables de dez días hábiles, emende a falta ou presente os documentos preceptivos coa advertencia de que, se así non o fixese, se considerará por desistida da súa petición.3.–O prazo xeral de presentación de solicitudes rematará o 15 de decembro do 2013. Para a presentación das solicitudes de axudas, as persoas ou entidades beneficiarias poderán contar co asesoramento da Axente de emprego e desenvolvemento local do Concello de Boimorto.5.–ÓRGANOS DE RESOLUCIÓN E PRAZO DE NOTIFICACIÓN. a) A Xunta de Goberno Local será o órgano competente para resolver as axudas. b) O procedemento resolverase no prazo máximo dun mes a partir da data de entrada da solicitude no Rexistro xeral do concello. Transcorrido o prazo máximo sen que teña recaído resolución expresa, a solicitude entenderase desestimada por silencio administrativo.6.–OBRIGAS DAS PERSOAS OU ENTIDADES BENEFICIARIAS. Son obrigas das persoas ou entidades beneficiarias das axudas: a) Estar ao día das súas obrigas tributarias estatais e autonómicas e da Seguridade Social, así como non ter pendente de pagamento ningunha outra débeda, por ningún concepto, coa Administración pública, con anterioridade a ditarse a proposta de resolución de concesión e realizarse a proposta de pagamento da subvención. b) Manter os postos de traballo estables que fosen obxecto da subvención durante un tempo mínimo de catro anos, salvo cesamento por causas alleas a súa vontade, o que deberá acreditar de maneira que faga fe. c) Facilitar toda a información que lles sexa requerida polo Concello de Boimorto. d) Comunicarlle ao órgano concedente, tan pronto como se coñeza, calquera modificación das condicións tidas en conta para a concesión das subvención.7.–COMPATIBILIDADE CON OUTRAS AXUDAS. As axudas contempladas nas presentes bases serán compatibles con calquera outra axuda coa mesma finalidade que poidan obterse doutros organismos públicos.8.–FINANCIACIÓN. As accións incluídas nesta convocatoria financiaranse con cargo á asignación orzamentaria 24.47000 “Programa de axudas á creación de emprego estable” do presuposto municipal ata un total máximo de 3.000 euros para o exercicio 2013.9.–INFRACCIÓNS E SANCIÓNS. En materia de infraccións e sancións estarase ao disposto no Título IV da Lei 38/2003, do 17 de novembro, xeral de subvencións.10.–NORMATIVA SUPLETORIA. En todo o non previsto nesta ordenanza, aplicarase o disposto nas Bases de execución do orzamento xeral do Concello de Boimorto para o ano 2013 e nas normas legais e regulamentarias de aplicación, Lei 38/2003, do 17 de novembro, xeral de subvencións e no RD 887/2006 do 21 de xullo polo que se aproba o regulamento da lei xeral de subvencións, Lei 7/2007 de subvencións de Galicia e demais normativa de réxime local aplicable. DISPOSICIÓN DEROGATORIA. Queda derrogada a ordenanza con bases específicas para o outorgamento destas subvencións publicada no BOP 30/06/2010. DISPOSICIÓN FINAL. Esta Ordenanza entrará en vigor unha vez publicada no Boletín Oficial da Provincia e unha vez transcorrido o prazo ao que se refire o artigo 70.2 en relación co artigo 65.2 da Lei 7/85, reguladora de bases de réxime local, modificada pola Lei 11/1999, do 21 de abril, e comezará a aplicarse a partir do día seguinte, permanecendo vixente ata que se acorde a súa modificación ou derogación expresa. Contra esta Ordenanza poderá interpoñerse recurso contencionso administrativo ante a Sala do Contencioso- Administrativo do Tribunal Superio de Xustiza de Galicia, no prazo de dous meses, contados a partir do día seguinte ao da publicación no Boletín Oficial da Provincia. A presente Ordenanza consta de 10 artigos, unha disposición derogatoria e unha disposición final e foi aprobada polo concello en Pleno na sesión celebrada o día 28/02/2013. ANEXO I SOLICITUDE DE SUBVENCIÓN AXUDAS PARA PROMOCIÓN DE EMPREGO ESTABLE NO 2013 CONCELLO DE BOIMORTO I.–DATOS DO SOLICITANTE. II.–TIPO DE AXUDA SOLICITADA (segundo artigo 3 da Ordenanza). III.–RELACIÓN DE DOCUMENTACIÓN ADXUNTA (marcar cunha X). a) Se quen solicita é persoa física: DNI e acreditación do número de identificación fiscal, e se é persoa xurídica: DNI e poder suficienteda persoa representante que actúa en nome da entidade e NIF da empresa. b) De tratarse de persoa xurídica, escritura de constitución e inscrición no Rexistro Mercantil ou no Rexistro de Cooperativas. c) Alta no imposto de actividades económicas ou no censo de obrigados tributarios no Ministerio de Facenda. d) No caso de que se solicite axuda por incorporación indefinida de traballadores: DNI, contrato de traballo e alta na Seguridade Social. e) Certificado bancario de existencia de conta. f) Certificado de empadroamento no Concello de Boimorto. g) Documentación acreditativa da obtención de cualificación de iniciativa de emprego pola Consellería de Traballo e Benestar e de se encontraren ao día das súas obrigas tributarias (estatais e autonómicas), coa Seguridade Social e co Concello. • DECLARACIÓNS REALIZADAS POLO SOLICITANTE D./D.ª ________________________________________, con DNI _________________ (NO SEU CASO), como respresentante da entidade ___________________________, con DNI ________________________ ou CIF __________________________ DECLARA: – Que estou o corrente das miñas obrigas tributarias e coa Seguridade Social. – Que non estou incurso en ningunha clase de inhabilitación para a obtención de subvencións conforme o artigo 13 da Lei 38/2003 xeral de subvencións e que coñezo e acepto as bases da convocatoria. – Que o conxunto de axudas solicitadas ou concedidas para o tipo de actividade para o que se solicita, procedente de calquera administración ou ente público ou privado son as seguintes:  NINGUNHA OUTRA AXUDA (marcar este recadro en caso afirmativo) ______________, o ________ de _____________ de 2013 Sinatura: SR. ALCALDE-PRESIDENTE DO CONCELLO DE BOIMORTO (A CORUÑA) Boimorto, 2 de maio de 2013. O alcalde Asdo.: José Ignacio Portos Vázquez